Ați auzit? Primul festivALL UB e aici și vă așteaptă în Grădina Botanică pe 9 și 10 mai 2025

Universitatea din București organizează, pe 9 și 10 mai 2025, în Grădina Botanică „Dimitrie Brandză”, primul festivALL UB dedicat elevilor care își doresc să descopere viața de student în București.
festivALL UB va transforma Grădina Botanică a Universității din București într-un spațiu interactiv, cu ateliere, prezentări, experimente live, zone de relaxare, muzică și activități creative, pentru a crea o experiență memorabilă pentru elevi și pentru a le deschide apetitul pentru educația de calitate.
Accesul la primul festivALL UB este gratuit și se realizează pe baza biletelor disponibile aici.
Ne propunem să aducem împreună liceeni din toată țara și să le oferim oportunitatea de a descoperi viața de student, facultățile noastre și multiplele oportunități de studiu pe care Universitatea din București le oferă.
Ce ți-am pregătit la primul festivALL UB? Descoperă mai jos toate activitățile.
Meet & greet cu profesorii și studenții la standurile Facultăților Universității din București 
Aerobic & Hidratare by Departamentul de Educație Fizică și Sport & Aqua Carpatica 
Sesiuni de consiliere educațională și pentru carieră by Departamentul de Consiliere și Orientare pentru Carieră
Atelierul „Startul carierei tale” by Kaufland România
PoVești cu sens by Centrul de Învățare al Universității din București 
Piesă de teatru by Cuibul Artiștilor: Escapism
Live DJ set Christian Thomson by George - inovație BCR
Evenimentul „AMBASAD'ora” by Facultatea de Științe Politice
Treasure Hunt @Palatul UB by Muzeul Universității din București 
Tur ghidat la Platforma de Cercetare în Biologie și Ecologie Sistemică by Facultatea de Biologie
Maraton de literatură „9 mai, 9 scriitori, 9 minute” by Facultatea de Litere
Concert by Corul Universității din București
Întâlnire cu echipa SciResCareer
Brățara de #festivALL, bilet de acces la Art Safari și în Grădina Botanică
Combo, doar în favoarea ta. Câștigi timp de calitate în galeriile Art Safari și te si distrezi alături de noi la primul festivALL UB din Gradina Botanică „Dimitrie Brandza”.  Cu brățara pe care o vei primi la intrarea în festival poți intra gratuit pe 9 mai și la expoziția Art Safari „Keep the art beat”.
Expoziția „Keep the art beat” își propune să pună accent pe diversitatea și evoluția artei, fiind un amestec între omagii aduse unor mari artiști ai trecutului și promovarea noilor viziuni ale tinerelor talente. 
Având o puternică latură educaţională, misiunea Art Safari este de a apropia arta de public și de a educa noile generații prin organizarea de ateliere de artă pentru copii, tururi ghidate și expoziții de artă contemporană în spații neconvenționale, cum ar fi Aeroportul Henri Coandă sau metroul bucureștean. Art Safari este proiect cultural national strategic sprijinit de Ministerul Culturii și este realizat în parteneriat cu Muzeul Municipiului București, Muzeul Național de Artă al României și Institutul Cultural Român.

